**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**DĖL PRITARIMO BENDRADARBIAVIMO TARP KLAIPĖDOS MIESTO SAVIVALDYBĖS IR VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS PAKRANČIŲ APSAUGOS RINKTINĖS SUTARTIES PROJEKTUI” PROJEKTO**

**1. Sprendimo projekto esmė, tikslai ir uždaviniai.**

Projektu siūloma pritarti bendradarbiavimo sutarties projektui dėl Klaipėdos miesto savivaldybės ir Valstybės sienos apsaugos tarnybos prie Lietuvos Respublikos vidaus reikalų ministerijos Pakrančių apsaugos rinktinės. Sutartimi įsipareigojama tarpusavyje bendradarbiauti, gerinant Klaipėdos miesto savivaldybės gyventojų gyvenimo kokybę, plėtojant bei įgyvendinant veiklą gyventojų poilsio organizavimo, sporto, sveikatinimo, edukacinių priemonių organizavimo, viešosios tvarkos palaikymo, administracinių nusižengimų ar nusikalstamų veikų prevencijos ir užkardymo priemonių srityse.

**2. Projekto rengimo priežastys ir kuo remiantis parengtas sprendimo projektas.**

Šios bendradarbiavimo sutarties sudarymą inicijavo Valstybės sienos apsaugos tarnyba prie Lietuvos Respublikos vidaus reikalų ministerijos. Projekto rengimo priežastis – poreikis skatinti tarpinstitucinį bendradarbiavimą organizuojant bendrus kultūrinius, sportinius, edukacinius bei kitus renginius, teikiant siūlymus, idėjas ir pastebėjimus dėl bendros veiklos, pagal galimybę dalyvaujant organizuojamuose renginiuose ir projektuose.

Sprendimo projektas parengtas remiantis Lietuvos Respublikos vietos savivaldos įstatymo 20 straipsnio 2 dalies 12 punktu ir Klaipėdos miesto savivaldybės vardu sudaromų sutarčių pasirašymo tvarkos aprašo, patvirtinto Klaipėdos miesto savivaldybės tarybos 2014 m. gegužės 29 d. sprendimu Nr. T2-115 „Dėl Klaipėdos miesto savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu, 4, 7 punktu.

**3. Kokių rezultatų laukiama.**

Priėmus sprendimą ir pasirašius Bendradarbiavimo sutartį, bus sustiprintas tarpinstitucinis bendradarbiavimas organizuojant bendrus kultūrinius, sportinius, edukacinius bei kitus renginius, teikiant siūlymus, idėjas ir pastebėjimus dėl bendros veiklos, pagal galimybę dalyvaujant organizuojamuose renginiuose ir projektuose.

**4. Sprendimo projekto rengimo metu gauti specialistų vertinimai.**

Bendradarbiavimo sutarties projektas buvo derinamas su Valstybės sienos apsaugos tarnybos prie Lietuvos Respublikos vidaus reikalų ministerijos Pakrančių apsaugos rinktine, gauti pasiūlymai iš Savivaldybės administracijos struktūrinių padalinių.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nenumatoma.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės:

* bus plėtojamas Klaipėdos miesto savivaldybės ir kitų valstybės institucijų bendradarbiavimas;
* gerinama savivaldybės gyventojų gyvenimo kokybė, plėtojant bei įgyvendinant veiklą gyventojų poilsio organizavimo, sporto, sveikatinimo, edukacinių priemonių organizavimo, viešosios tvarkos palaikymo, administracinių nusižengimų ar nusikalstamų veikų prevencijos ir užkardymo priemonių srityse.

Neigiamų pasekmių nenumatoma.

|  |  |
| --- | --- |
| Viešosios tvarkos skyriaus vedėja | Kristina Vintilaitė |